बिथां सुकुमार बसुमतारीया रुंसारि जालांनाया दिनै 23 बोसोर जालांबाय। जारिमिन आरो सोदोमस्रिनि बागै सानग्रा बर’ माहारिफोरनि गुबैयै बर’ हारिया बिथांखौ बावलांनायनि लामायाव। सुबुं जिउनि गोरबोनि मौ बाहा बादि सुबुं आरिमु आरो हारिमुनि सिबियारिमोन सुकुमार बसुमतारीया। बेरेफोरा जेरै बादि गुबुन गुबुन जायगासिम थांनानै बायदि बिबारनि बिदै सोबना लाबोना बेरे बिदै बानायो थार बिदिनो बर’ खुगा थुनलाइनि अजा सुकुमार बसुमतारीयाबो दाब दाब बर’ गामिफोराव थांनानै बैफोरनि सुबुं जिउजों गावखौनो गोरोब लांहोना बिसोरनि गोरबोआव हाबख’नना थानाय गुबुन गुबुन मानसिनि खुगानिफ्राय बर’ सुबुं मेथाइ, सल’ बाथा, आसारखान्थि, बाथ्रा फानदायनाय, सुबुं खान्थि, नेम आरो आयेन खान्थिफोरखौ बुथुमना लाबोना बैफोरनि सोमोन्दै बिजाब रनसायना फोसावदोंमोन। जायनि थाखायनो बिथांखौ “बर’ खुगा थुनसाइनि गामियारि डाक्टर” होनना बुंसोगारोमोन। बिथाङा बुथुमना बिजाब माखासे रनसायना फोसावलांदों फंसे बाथ्रायाव बुंनो थाङोब्ला गामि गामि थांनानै मानसिफोरनि खुगा खुगा सोलिबोनाय गुबैयै बोराइ-बुरैफोरनि खुगानिफ्राय बुथुमना लाबोना गाहायाव होनाय बिजाबफोरखौ सुजुना रनसायलांदों। बेफोर बिजाबफोरा जादों-